wickkiey/tamil-wikipedia-chunked huggingface dataset:
# ஐந்துவீட்டு சுவாமி கோவில்

## கோயில் அமைப்பு

சுமார் 300 ஆண்டுகள் பழமை வாய்ந்த இந்த ஆலயத்தில் ஒரே வளாகத்தில், 5 தனித்தனி சன்னநிதிகளில் சுவாமிகள் வீற்றிருப்பதால், இந்தக் கோவில் ஐந்து வீட்டு சுவாமி திருக்கோவில் என்று பெயர் பெற்றது. 4 ஏக்கர்களைக் கொண்ட இந்த கோவிலானது தென் திசை தவிர்த்து , மூன்று வாசல்களை கொண்டுள்ளது.
இதில் வடக்கு வாசல் வழியாக உள்ளே செல்லும் போது முதலில் ஸ்ரீ பெரியசாமி சன்னதி அமைந்திருக்கிறது. அடுத்ததாக ஸ்ரீ வைணவ பெருமாள் சன்னதியும், அதனைத் தொடர்ந்து ஸ்ரீ அனந்தம்மாள் சன்னதியும், அடுத்ததாக ஸ்ரீ ஆத்தி சுவாமி சன்னதியும், அதனையடுத்து ஸ்ரீ திருப்புளி ஆழ்வார் சன்னதியும், அடுத்ததாக ஸ்ரீ பெரியபிராட்டி சன்னதியும் அமைக்கப்பட்டுள்ளன. ஒரே கோவிலுக்குள் 6 தெய்வங்கள், ஐந்து சன்னதிக்குள் அமைந்திருப்பதால் இந்த கோவிலுக்கு ஐந்து வீட்டு சுவாமிகள் கோவில் என்று பெயர் வந்தது.
# ஐந்துவீட்டு சுவாமி கோவில்

## திருவிழாக்கள்

ஒவ்வொரு ஆண்டும் சித்திரை மாதம் 18–ந் தேதி தொடங்கி 6 நாட்கள் வரை சித்திரை திருவிழாவும், தை மாதம் 5–ந் தேதி தொடங்கி 3 நாட்கள் தைத் திருவிழாவும் இங்கு சிறப்பாக நடைபெறும். மேலும் அமாவாசை, பவுர்ணமி, திருக்கார்த்திகை ஆகிய விழாக்களும் வெகு விமரிசையாக நடத்தப்படுகிறது.
சித்திரைத் திருவிழாவின் இறுதி நாள் அன்று ஆலயத்தில் வழங்கப்படும் அன்னமுத்திரி என்ற பிரசாதம் மிகவும் மகிமை பெற்றதாக கருதப்படுகிறது. இந்த பிரசாதத்தை நமது வீட்டில் அரிசி வைத்திருக்கும் பானை அல்லது பாத்திரத்தில் போட்டு வைத்தால், ஒருபோதும் அன்னத்துக்கு குறைவிருக்காது என்பது பக்தர்களின் அதீத நம்பிக்கை.
இதுமட்டுமின்றி, மாதாந்திர வெள்ளியன்று சிறப்பு பூஜைகள் நடைபெறும். அன்றைய தினம் மதிய வேளையில் மாபெரும் அன்னதானம் நடைபெறும். இதில் ஆயிரக்கணக்கானோர் கலந்துகொண்டு, அய்யாவின் பேரருளால் உணவருந்தி, மன நிம்மதியுடன் செல்வர். மேலும், அமாவாசை, பவுர்ணமி பூஜைகளும் சிறப்பானது.
# ஐந்துவீட்டு சுவாமி கோவில்

## திருமணிக்கட்டி சிறப்புகள்

சுவாமியை தரிசனம் செய்யும் பக்தர்கள் அனைவருக்கும், பூஜை முடிந்ததும், மூலஸ்தானத்தில், திருமணிக்கட்டி பொட்டு வைத்து, தீர்த்தம் பிரசாதமாக வழங்கப்பட்டு வருகிறது. ஆலயத்தில் வழங்கப்படும், திருமணிக்கட்டி பிரசாதத்தை, கோவிலில் முடி காணிக்கை செலுத்தியவர்கள் கூட, தலையில் சந்தனத்திற்குப் பதிலாக திருமணிக்கட்டியை பூசிக் கொள்வது வழக்கம். தீராத நோயால் அவதிப்படுபவர்கள் இந்த திருமணியை தண்ணீரில் குழைத்து சாப்பிடுவார்கள். இதன் மூலம் நோய் குணமாவதாக பக்தர்கள் இன்றளவும் நம்பி வருகிறார்கள். புருவ மத்தியில் வெளிச்சத்தை கண்டதற்கு அடையாளமாகத்தான் இந்த வெண்பொட்டு இட்டுக்கொள்ளப் படுகிறது. இந்த பொட்டு வைத்திருப்பவர்களை கண்டாலே, அவர்கள் ஐந்துவீட்டு சுவாமி கோவிலின் பக்தர்கள் என்பது எளிதில் அடையாளம் காணமுடியும். திருமணி நெற்றியில் இட்டவர்க்கு மோட்ச பிராப்தி உண்டாகும் என்பது ஐதிகம்.  
இவ்வாலயம் வந்து வழிபடும் பக்தர்கள் பலரும் தங்கள் குழந்தைகளுக்கு திருமணி என்று பெயர் சூட்டியிருப்பதில் இருந்தே திருமணிக்கட்டி பிரசாதத்தின் மகிமையை நாம் உணர முடியும். இந்தக் கோவிலில் வேப்பமரம், ஆத்தி மரம் போன்ற மூலிகை விருட்சங்கள் இருக்கின்றன. ஆத்தி மர இலையை அரைத்து நீரில் கலந்து குடிப்பது பக்தர்களிடையே தொன்றுதொட்டு இருந்து வரும் பழக்கமாகும். இதனால், தீராத நோய்களும் தீர்ந்து வருகிறது. கோவில் திருவிழாக்காலங்களில் பூசாரியானவர், அனைத்து சன்னிதிகளிலும் அஷ்டாட்சரம் என்னும் எட்டு எழுத்தை திருமணி கொண்டு இயந்திரம் போட்டு வைத்துவிட்டு வந்து விடுவார். திருவிழா முடியும் வரை அந்தந்த சன்னிதிகளில் ஜாதி பேதமின்றி நியமிக்கப்பட்டு இருப்பவர்கள் பூஜை செய்து கொள்வார்கள்.
ஆலய திருவிழாவின் போது ஐந்து வீட்டு சுவாமிகளுக்கு, ஆடு, கோழி, பன்றி போன்றவை பலியிடப்பட்டு படையல் போடப்படும்.
# ஐந்துவீட்டு சுவாமி கோவில்

## பூஜை கால அட்டவனை

ஐந்து வீட்டு சுவாமி கோவிலில் தினசரி 3 கால பூஜைகள் நடைபெறுகின்றன. காலை 8 மணிக்கு காலசாந்தி பூஜையும், மதியம் 12 மணிக்கு உச்சிகால பூஜையும், இரவு 7 மணிக்கு அர்த்தசாம பூஜையும் நடைபெறுகின்றன. ஒவ்வொரு கால பூஜையின்போது, கோவிலில் சங்கநாதம் ஒலிக்கப்படுகிறது. இதுதவிர தினசரி அதிகாலை 4 மணிக்கு சங்கநாதமும், சேகண்டி ஓசையும் முழங்கப்படுகிறது. பக்தர்கள் தங்களது வேண்டுதல் நிறைவேறியதும் தங்களால் முடிந்த பணிவிடைகளை (ஆடு, கோழி, பன்றி போன்றவற்றை பலியிட்டு), படையல் போடுவார்கள்.
# தேவிதா சராஃபு

**தேவிதா சராபு** (Devita Saraf) வு தொலைக்காட்சியின் நிறுவனர், தலைவர் மற்றும் தலைமை நிர்வாக அதிகாரி ஆவார்.
# தேவிதா சராஃபு

## ஆரம்ப கால வாழ்க்கை

சரஃப் இந்தியாவின் மும்பையில் பிறந்தார். இவரது தந்தை ராஜ்குமார் சராஃப், *ஜெனித் கம்ப்யூட்டர்சின்* தலைவராக இருந்தார். இவர் மும்பை குயின் மேரி பள்ளியில் பயின்றார். பின்னர் தெற்கு கலிபோர்னியா பல்கலைக்கழகத்தில் பொருளியல் மற்றும் வணிகவியல் பிரிவில் பயின்றார், அங்கு இவர் வணிக நிர்வாகத்தில் இளங்கலைப் பட்டம் பெற்றார்.
# தேவிதா சராஃபு

## தொழில் வாழ்க்கை

தெற்கு கலிபோர்னியா பல்கலைக்கழகத்தில் வணிக நிர்வாகத்தில் இளங்கலை பட்டப்படிப்பை முடித்த பிறகு 24 வயதில் சுயமாக ஒரு நிறுவனத்தை நிறுவினார். பெர்க்லி, கலிபோர்னியா பல்கலைக்கழகத்தில் தொழில்நுட்ப மேலாண்மை மற்றும் லண்டன் பொருளியல் பள்ளியில் விளையாட்டு கோட்பாடு மற்றும் மூலோபாய சிந்தனை ஆகியவற்றையும் படித்துள்ளார். இவர் ஆர்வர்டு வணிகப் பள்ளியில் ஓபிஎம் திட்டத்தையும் தொடர்கிறார்.
# தேவிதா சராஃபு

## தொழில் வாழ்க்கை

### ஜெனித்

ஜெனித் கம்ப்யூட்டர்சில் தனது தந்தையின் வழிகாட்டுதலின் கீழ் தனது தொழில் வாழ்க்கையைத் தொடங்கிய சராஃப், 21 வயதில் 2006 ஆம் ஆண்டில் மார்க்கெட்டிங் தலைவராக இருந்து தலைமை நிர்வாக அதிகாரியாக பொறுப்பேற்றார்.
# தேவிதா சராஃபு

## தொழில் வாழ்க்கை

### வு டெக்னாலஜிஸ்

24 வயதில், சராஃப் உயர்தர எல்இடி தொலைக்காட்சிகளை விற்கும் *வு* *டெக்னாலஜிஸைத்* தொடங்கினார். *உ* அக்டோபர் 2015 இல் *4K HD Iconium* தொடர் தொலைக்காட்சிகளை வெளியிட்டது. அக்டோபர் 2014 இல், வூ டெக்னாலஜிஸின் அந்தேரி அடிப்படையிலான அலுவலகத்தின் வளாகத்திற்கு மும்பை உயர் நீதிமன்றம் சீல் வைத்தது, இது 200 ஊழியர்கள் இருப்பதாக மோசடியாகக் காட்டியது, ஆனால் செப்டம்பர் -அக்டோபர் 2014 க்கான வருகை பதிவுகளில் 32 பேர் மட்டுமே காணப்பட்டனர்.
# தேவிதா சராஃபு

## தொழில் வாழ்க்கை

### மற்றவைகள்

சராஃப் இந்திய வர்த்தக மற்றும் தொழில்துறை கூட்டமைப்பின் (FICCI) இளம் தலைவர்கள் மன்றத்தில் தேசிய இணைத் தலைவராகவும் நிர்வாகக் குழு உறுப்பினராகவும் இருந்துள்ளார். இவர் உயர் நுண்ணறிவுத் எண் உள்ளவர்களுக்கான சர்வதேச சமூகமான மென்சாவின் உறுப்பினர் ஆவார்.  
*இவர் வோல் ஸ்ட்ரீட் ஜர்னலின்* கட்டுரையாளராகவும் இருந்தார். *2017 ஆம் ஆண்டில், டைம்ஸ் ஆஃப் இந்தியா* செய்தித்தாளில் ஒரு முழு பக்க விளம்பரத்தை சராஃப் வெளியிட்டார், அங்கு இவர் அமெரிக்க ஜனாதிபதியான டொனால்ட் ட்ரம்பிற்கு வாழ்த்து தெரிவித்தார். இந்த விளம்பரம் சமூக ஊடகங்களில் கலவையான விமர்சனங்களை தந்தது.
# தேவிதா சராஃபு

## சர்ச்சை

இந்தியப் பத்திரங்கள் மற்றும் பரிவர்த்தனை வாரியம் (செபி) *ஜெனித் இன்போடெக் லிமிடெட்* மற்றும் அதன் ஆறு விளம்பரதாரர்கள் பங்குதாரர்களுக்கு அறிவிப்பு இல்லாமல் பணியாளர்களின் கணக்குகளுக்கு நிதி மோசடி செய்ததாக குற்றம் சாட்டியது, மேலும் 25 மார்ச் 2013 நிலவரப்படி, செபி பங்குதாரர்கள் அனைத்து விதத்திலும் சந்தையை அணுகுவதை அல்லது வர்த்தகத்தில் ஈடுபவதனை தடுக்கிறது . செபி உள்ளடக்கிய ஆறு விளம்பரதாரர்கள் சராஃப்; இவரது தந்தை ராஜ்குமார் சராஃப்; ஆகாஷ் குமார் சராஃப்; விஜயராணி சராஃப்; VU தொழில்நுட்பங்கள்; மற்றும் ஜெனித் டெக்னாலஜிஸ் ஆவர்.
# கிருஷ்ணா தீரத்து

**கிருஷ்ணா தீரத்து** (*Krishna Tirath*) என்பவர் (பிறப்பு 3 மார்ச் 1955) என்பவர் இந்திய அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். இவர் 15வது இந்திய மக்களவைத் தேர்தலில் வடமேற்கு தில்லி மக்களவைத் தொகுதியிலிருந்து போட்டியிட்டு வெற்றிபெற்றார். இவர் மன்மோகன் சிங் அமைச்சகத்தில் மகளிர் மற்றும் குழந்தைகள் மேம்பாட்டு அமைச்சகத்தின் மாநில அமைச்சராக (தன்னாட்சி பொறுப்பு) இருந்தார். இவர் இந்திய தேசிய காங்கிரசு அரசியல் கட்சியிலிருந்து வெளியேறி, 19 ஜனவரி 2015 அன்று அவர் பாரதிய ஜனதா கட்சியில் சேர்ந்தார். பின்னர் மார்ச் 2019இல் அவர் மீண்டும் இந்திய தேசிய காங்கிரசில் சேர்ந்தார்.  
இவர் தில்லியிலிருந்து சட்டமன்ற உறுப்பினராகத் தனது அரசியல் வாழ்க்கையைத் தொடங்கினார். இவர் 1984 முதல் 2004 வரை தில்லி சட்டமன்ற உறுப்பினராக இருந்தார். 1998 ஆம் ஆண்டில், சீலா தீக்சித் தலைமையிலான தில்லி அரசாங்கத்தில் சமூக நலன், பட்டியல் இனத்தவர் மற்றும் பழங்குடியினர், மற்றும் தொழிலாளர் மற்றும் வேலைவாய்ப்பு அமைச்சராக பணியாற்றினார். முதல்வர் இவரை அதிருப்தி குழுவின் ஒரு பகுதியாக அவதானித்து தனது முழு அமைச்சரவையையும் கலைத்துவிட்டு விலக வேண்டிய கட்டாயம் ஏற்பட்டது. 2003ல் முதலமைச்சரின் ராஜினாமாவினை அடுத்து தில்லி சட்டமன்றத்தின் துணைச் சபாநாயகரானார்.  
2004ஆம் ஆண்டு நடைபெற்ற இந்தியப் பொதுத் தேர்தலில் இவர் பாரதிய ஜனதா கட்சியின் சார்பில் போட்டியிட்டு அனிதா ஆர்யாவை வென்று பாராளுமன்றத்திற்குத் தேர்ந்தெடுக்கப்பட்டார். 2009ஆம் ஆண்டு நடைபெற்ற இந்தியப் பொதுத் தேர்தலில், வடமேற்கு தில்லி மக்களைவைத் தொகுதியிலிருந்து மீரா கன்வாரியாவை தோற்கடித்து மீண்டும் தேர்ந்தெடுக்கப்பட்டார்.
# கிருஷ்ணா தீரத்து

## பெண்கள் மற்றும் குழந்தைகள் மேம்பாட்டு அமைச்சர்

பெண்கள் மற்றும் குழந்தைகள் மேம்பாட்டுத் துறை அமைச்சராக, தீரத்து "பெண்களுக்கு முழுமையான அதிகாரமளிப்பை ஆதரிப்பது, குழந்தைகள், இளம்பெண்கள் மற்றும் கர்ப்பிணித் தாய்மார்களுக்கு போதுமான மற்றும் முழுமையான கூடுதல் ஊட்டச்சத்து கிடைப்பதை உறுதி செய்தல், சமூகத்தின் பொறுப்பான மற்றும் மகிழ்ச்சியான குடிமக்களாகக் குழந்தைகள் வளர வாய்ப்பளிக்கும்” திட்டங்களுக்கு முன்னுரிமை செலுத்தினார்,  
இந்தியக் கணவர்கள் தங்கள் வருமானத்தில் ஒரு பகுதியை தங்கள் மனைவிகளுக்குக் கொடுக்க வேண்டும் என்ற கருத்தினை தீரத்து முன்மொழிந்தார். இதன் முக்கிய அம்சம் பெண்கள் வீடுகளில் தனது குடும்பத்திற்காகச் செய்யும் வேலையினை மதிப்பிடுவதாகும். மேலும் பெண்கள் தங்கள் வீடுகளில் குடும்பத்திற்காகச் செய்யும் வேலைக்கு சமூக அதிகாரம் அளிப்பதும் இதன் குறிக்கோள் ஆகும்.  
2012ஆம் ஆண்டு அமெரிக்க ஐக்கிய நாட்டின் சுகாதார மற்றும் மனித சேவைகள் செயலாளர் கேத்லீன் செபிலியஸுடனான சந்திப்பில், தீரத்து இந்தியாவில் உள்ள குழந்தைகளிடையே ஊட்டச்சத்துக் குறைபாடு குறித்த தனது கவலையைத் தெரிவித்தார். குழந்தை இறப்பைத் தடுப்பதற்காகக் கல்வி, நோய்த்தடுப்பு மற்றும் கூடுதல் ஊட்டச்சத்தை மேம்படுத்துவதற்கு ஒருங்கிணைந்த குழந்தை மேம்பாட்டுச் சேவைகள் போன்ற நிறுவனங்களின் முக்கியத்துவத்தை வலியுறுத்தினார்.
# கிருஷ்ணா தீரத்து

## தேசிய பெண் குழந்தைகள் தின புகைப்படம்

24 ஜனவரி 2010 அன்று பாக்கித்தானின் முன்னாள் விமானப்படைத் தளபதி தன்வீர் மகமூது அகமது சீருடையில் பிரதமர் மன்மோகன் சிங் மற்றும் காங்கிரசு தலைவர் சோனியா காந்தி ஆகியோருடன் ஒரு முழு பக்க செய்தித்தாள் விளம்பரத்தில் தோன்றினார் (கீழே உள்ள வெளிப்புற இணைப்புகளைப் பார்க்கவும்). இந்த விளம்பரம் தேசிய பெண் குழந்தை நாளினை முன்னிட்டு பெண்கள் மற்றும் குழந்தை வளர்ச்சி. அமைச்சகத்தின் சார்பில் வெளியிடப்பட்டது. ஆரம்பத்தில் திருமதி தீரத்து தனது அமைச்சின் சார்பாக நிகழ்ந்த பிழையை ஏற்க மறுத்து, ஊடகங்கள் மீது குற்றம் சாட்டினார். மேலும் "படத்தை விடச் செய்தி முக்கியமானது" என்றும் கூறினார். புகைப்படம் வெறும் குறியீடாகும் என்றும் தெரிவித்தார். பெண் குழந்தைகளுக்கான செய்தி மிகவும் முக்கியமானது, பெண் குழந்தைகள் பாதுகாக்கப்பட வேண்டும் என்றும் தெரிவித்தார். அரசாங்க விளம்பரத்தில் முன்னாள் பாக்கித்தான் விமானப்படைத் தளபதியின் புகைப்படத்தை வெளியிட்டதற்காகப் பின்னர், தனது அமைச்சகத்தின் சார்பில் வருத்தம் தெரிவித்தார். விசாரணைக்குப் பின்னர் இந்த தவற்றுக்குக் காரணம் யார் என்று தெரியவரும் என் தெரிவித்தார். இது அறியாமல் நிகழப்பட்ட தவறு எனத் தெரிவிக்கப்பட்டது.
# கிருஷ்ணா தீரத்து

## அதிகாரத்தை பயன்பாடு சர்ச்சை

13 செப்டம்பர் 2010 அன்று, மத்திய நிர்வாக தீர்ப்பாயம் அரசுத் தொலைத்தொடர்பு தூர்தர்ஷன் செய்தி தொலைக்காட்சியில் நிருபர் பதவிக்குக் கிருஷ்ணா தீரத்தின் மகள் யாசவி தீரத்தின் தேர்வினை ரத்து செய்தது.
# கிருஷ்ணா தீரத்து

## பாரதிய ஜனதா கட்சியில்

19 ஜனவரி 2015 அன்று, பாஜக தலைவர் அமித் சாவினைச் சந்தித்த பிறகு இவர் முறையாக பாஜகவில் சேர்ந்தார். இவர் 2015 தில்லி சட்டமன்றத் தேர்தலில் பட்டேல் நகரிலிருந்து (தில்லி சட்டமன்றத் தொகுதி) பாஜக வேட்பாளராகப் போட்டியிட்டார். இத்தேர்தலில் ஆம் ஆத்மி கட்சியின் அசாரி லால் சவுகானால் 34,638 வாக்குகள் வித்தியாசத்தில் தோற்கடிக்கப்பட்டார். மார்ச் 2019 இல் பாரதிய ஜனதா கட்சியை விட்டு வெளியேறி மீண்டும் இந்திய தேசிய காங்கிரசில் இணைந்தார்.
# திவ்யா கோகுல்நாத்

**திவ்யா கோகுல்நாத்** (Divya Gokulnath) ஓர் இந்திய தொழில் முனைவோர் மற்றும் கல்வியாளர் ஆவார், இவர் பைஜூஸ் என்ற கல்வி தொழில்நுட்ப நிறுவனத்தின் இணை நிறுவனர் மற்றும் இயக்குநர் ஆவார்.
# திவ்யா கோகுல்நாத்

## ஆரம்பகால வாழ்க்கை மற்றும் கல்வி

திவ்யா கோகுல்நாத் பெங்களூரில் பிறந்தார். இவர் பெற்றோருக்கு ஒரே குழந்தை ஆவார். குழந்தை பருவத்தில், இவருடைய தந்தை இவளுக்கு அறிவியலைக் கற்பித்தார்.  
திவ்யா பிராங்க் அந்தோனி பொதுப் பள்ளியில் தனது பள்ளிப்படிப்பை முடித்தார் மற்றும் பெங்களூருவில் உள்ள ஆர்வி பொறியியல் கல்லூரியில் தொழில்நுட்பம் இளங்கலை தொழில்நுட்பம் பயின்றார். 2007 இல் பட்டம் பெற்ற பிறகு, இவர் தனது ஜிஆர்இ தேர்வு தயாரிப்பு பாடத்தை கற்பிக்கும் பைஜு ரவீந்திரனை சந்தித்தார். வகுப்புகளுக்கு இடையில் இடைவேளையின் போது இவர் கேள்விகள் கேட்ட விதத்தினை வைத்து பைஜு இவளை ஆசிரியராக ஊக்குவித்தார். 2020 ஆம் ஆண்டில், இவர் *பார்ச்சூன் இந்தியாவிடம்* , "இது 100 மாணவர்களைக் கொண்ட ஓர் அரங்க பாணியிலான வகுப்பு. இவர்கள் என்னை விட ஓரிரு வயது இளையவர்கள், அதனால் முதிர்ச்சியடைந்தது போன்ற தோற்றத்திற்கான வகையில் நான் வகுப்பிற்கு சேலை அணிந்து சென்றேன். " என்று கூறினார் முதலில், நிறுவனம் பள்ளி கல்வியை ஆதரிக்க தனிப்பட்ட கல்வியை வழங்கியது, மேலும் 2015 இல், நிகழ்பட பாடங்களுடன் ஒரு இணையத்தள செயலியை அறிமுகப்படுத்தியது. இந்தியாவில் கோவிட் -19 ஊரங்கின் போது, கோகுல்நாத் பயனர் அனுபவம், உள்ளடக்கம் மற்றும் நிறுவன விளம்பரம் ஆகியவற்றை நிர்வகித்தபோது,  
*ஃபோர்ப்ஸின்* கூற்றுப்படி, 2020 ஆம் ஆண்டு நிலவரப்படி, திவ்யா, இவரது கணவர் பைஜு ரவீந்திரன் மற்றும் இவரது சகோதரர் ரிஜு ரவீந்திரன் ஆகியோரின் மொத்த நிகர மதிப்பு $ 3.05B ஆகும். இவர் பெண் தொழில்முனைவோருக்கான சவால்கள் பற்றி *மிண்ட் ஸ்டார்டப் டயரீஸ்* மற்றும் இந்தியாவில் கல்வி தொழில்நுட்பம் பற்றி *வோக் இந்தியாவில்* பைஜு ரவீந்திரனுடனிணைந்து ஒரு கட்டுரையை எழுதினார்.
# திவ்யா கோகுல்நாத்

## தனிப்பட்ட வாழ்க்கை

ஏப்ரல் 2020 நிலவரப்படி, கோகுல்நாத் தனது இளைய மகன் உட்பட பதினோரு குடும்ப உறுப்பினர்களுடன் வசித்து வந்தார், பின்னர் இவரது இரண்டாவது குழந்தை 2021 இல்பிறந்தது. கோவிட் -19 தொற்றுநோய்க்கு முன், இவர் அலுவலகத்தில் நீண்ட நாட்கள் வேலை செய்தார், ஆனால் ஊரடங்குக் காலத்தின் போது, வீட்டிலிருந்து வேலைக்கு (*ஒர்க் பிரம் ஹோம்)* மாறினார். 2021 ஆம் ஆண்டில், இவர் *தி இந்தியன் எக்ஸ்பிரஸிடம்* தனது வழக்கமான நாளில் "மகனின் இணையத்தள வகுப்புகள், கூட்டங்கள், நிகழ்பட பாடங்களை பதிவு செய்தல் மற்றும் பிறந்த குழந்தையுடன் நேரத்தை செலவிடுதல்" ஆகியவை பணிகளைச் செய்வதாகக் கூறினார்.
# புள்ளி இலத்தி

**புள்ளி இலத்தி** அல்லது **இலத்தி** (*Scatophagus argus*) என்பது ஸ்கேடோபாகிடே குடும்பத்தைச் சேர்ந்த ஒரு கண்கவர் மீன் வகையாகும். இந்த வகை மீன்கள் மின்னும் சிவப்பு, மிளிரும் பச்சை என இரு வகை வண்ணத் தோற்றங்களில் காணப்படுகின்றன. இந்த மீன் இனம் பொதுவாக இந்தோ-பசிபிக் பகுதியில், யப்பான், நியூ கினியா, தென்கிழக்கு ஆஸ்திரேலியா வரை பரவியுள்ளது. இவை கடலோரமாகவும் ஆறுகள் கடலில் சேரும் கழிமுகப் பகுதிகள், சதுப்புநிலங்களில் வாழக்கூடியன. இவை பிரபலமான மீன் காட்சியக மீன்களாகும்.
# புள்ளி இலத்தி

## விளக்கம்

இலத்தி மீன்கள் செவ்வக வடிவத்தில் தட்டையான உடலைக் கொண்டுள்ளன. இதன் தலையின் மேல் ஒரு பெரிய சரிவைக் காணலாம். இது பெரிய கண்ணையும், சிறிய கிடைமட்ட வாயையும் கொண்டுள்ளது. இதன் வட்ட வடிவ தாடையில் பல வரிசைகளில் சிறிய முட்கள் போன்ற பல வரிசைகளைக் கொண்டுள்ளது. இலத்தி மீன்களின் முதுகுத் துடுப்பில் 10-11 முட்களும் 16-18 மென் கதிர்களும் இருக்கின்றன. குத துடுப்பில் 4 முட்களும் 13-15 மென் கதிர்களும் உள்ளன. இதன் உடல் முழுவதும் சீப்புப் பற்களைப் போன்ற மெல்லிய செதில்களால் மூடப்பட்டிருக்கின்றன. இளம் இலத்தி மீன்களின் உடலில் மிளிரும் சிவப்பு அல்லது செம்பழுப்பு நிறம் துலங்கும். உடல் முழுவதும் கருப்பு நிற வட்டப்புள்ளிகள் காணப்படும். சிறு மீன்களில் ஐந்து அல்லது ஆறு கருத்த, செங்குத்து பட்டைகள் காணப்படும். முதிர்ந்த மீன்கள் நிறத்தில் குன்றி அழகை இழந்துவிடும். இந்த இனம் அதிகபட்சமாக 38செமீ (15இல்) வரை வளர்கின்றன.
# புள்ளி இலத்தி

## பரவல்வி மற்றும் வாழ்விடம்

*இலத்தி மீன்கள்* பரந்த இந்தோ-பசிபிக் கடல் பகுதியில் வாழ்கின்றன. இது பாரசீக வளைகுடாவிலிருந்து தெற்காசிய கடற்கரை, மேற்கு பசிபிக் வரை காணப்படுகிறது. இது யப்பானின் தெற்கிலிருந்து நியூ சவுத் வேல்ஸ், நியூ கலிடோனியா மற்றும் பிஜி வரை காணப்படுகிறது. இது பிரெஞ்சு பாலினேசியாவிலிருப்பதும் பதிவு செய்யப்பட்டுள்ளது. இது கடற்கரைகள், துறைமுகங்கள், சதுப்புநிலப் பகுதிகள், ஆற்றின் கழிமுகப்பகுதிகள், குறிப்பாக அதிக கனிம செறிவுகள் உள்ள ஆழமற்ற கடற்கரையோர நீர்ப் பகுதியில் காணப்படும் இனமாகும். நீரின் மேற்பரப்பில் மிக சிறிய மீன்கள் நீந்துகின்றன. நிறு மீன்கள் நன்னீரில்கூட காணப்படுகின்றன. இலத்தி மீன்களின் உணவுப் பழக்கம் பற்றி சற்று குழப்பம் உள்ளது. இவை அனைத்துண்ணி என்று கூறப்பட்டாலும் இவை தாவர உண்ணிகளே என்று சிலர் கூறுகின்றனர். இவை பாசிகளுடன் கழிவுகளையும் உண்பதாக தெரிகிறது.
# செட்டியாபத்து

**செட்டியாபத்து** (CHETTIYAPATHU) தமிழ்நாட்டின் தூத்துக்குடி மாவட்டம், திருச்செந்தூர் வட்டம், உடன்குடி ஊராட்சி ஒன்றியம், செட்டியாபத்து ஊராட்சியில் அமைந்த சிற்றூர் ஆகும். இந்த ஊர் ஐந்துவீட்டு சுவாமி கோயிலால் புகழ்பெற்றது. இவ்வூர் திருச்செந்தூருக்கு தென்கிழக்கே 19 கிலோ மீட்டர் தொலைவிலும், உடன்குடியிலிருந்து 2 கிலோ மீட்டர் தொலைவிலும் அமைந்துள்ளது.இந்த ஊர் திருச்செந்தூர் சட்டமன்றத் தொகுதிக்குட்பட்டது.
# செட்டியாபத்து

## மக்கள் தொகை பரம்பல்

2011-ஆம் ஆண்டின் மக்கள்தொகை கணக்கெடுபின் படி, 1114 குடும்பங்கள் கொண்ட செட்டியாபத்து கிராமத்தின் மொத்த மக்கள் தொகை 4,479 ஆகும். மொத்த மக்கள் தொகையில் 6 வயதிற்குட்பட்ட குழந்தைகள் 10.38% ஆக உள்ளனர். பாலின விகிதம் 1000 ஆண்களுக்கு 1017 பெண்கள் வீதம் உள்ளனர். சராசரி எழுத்தறிவு 90.38% ஆகவுள்ளது. பட்டியல் சாதியினரும் பட்டியல் பழங்குடியினரும் முறையே 566 மற்றும் 12 உள்ளனர்.
# செட்டியாபத்து

## அருகமைந்த ஊர்களும் கிராமங்களும்

1. திருச்செந்தூர் - 18 கிலோ மீட்டர்
1. உடன்குடி - 2 கிலோ மீட்டர்
1. ஆண்டிவிளை
1. அருணாச்சலபுரம்
1. கொட்டான்காடு
1. குமாரலெட்சுமிபுரம்
1. முத்துகிருஷ்ணாபுரம்
1. சிவலூர்
1. பண்டாரபுரம்
1. இராமசந்திராபுரம்
1. தேரியூர் (கிழக்கு)
1. தேரியூர் (மேற்கு)
1. வாத்தியார் குடியிருப்பு
# செட்டியாபத்து

## இதனையும் காண்க

- ஐந்துவீட்டு சுவாமி கோவில்
# முண்டக்கண்ணி

**முண்டக்கண்ணி** (*Sargocentron rubrum*) என்பது பெரிசிஃபார்ம்ஸ் வரிசையின் ஹோலோசென்ட்ரிடே குடும்பத்துக்கு உட்பட்ட ஒரு மீன் ஆகும். பொதுவாக முண்டக்கண்ணி மீன் இரவில்தான் கூட்டமாக வெளியில் வரும். இவை பொதுவாக சிவப்பு நிறத்தில் இருக்கும்.  
இது இந்தியப் பெருங்கடலில், செங்கடல் முதல் மேற்கு பசிபிக் வரை காணப்படுகிறது. அங்கு இது தெற்கு யப்பானில் இருந்து நியூ கலிடோனியா மற்றும் நியூ சவுத் வேல்ஸ், ஆஸ்திரேலியா வரை உள்ளது. அண்மையில் டோங்காவிலும் பதிவு செய்யப்பட்டது. இது சூயஸ் கால்வாய் வழியாக கிழக்கு மத்திய தரைக்கடலுக்கும் சென்றுள்ளது.
# மஸ்கான் சாவடி சந்தை

**மஸ்கான் சாவடி சந்தை** என்பது இந்திய ஒன்றியம், தமிழ்நாட்டின், தலைநகரான சென்னையில் ஞாயிறு தோறும் நடக்கும் செல்லப்பிராணிகளுக்கான ஒரு வாரச்சந்தை ஆகும்.  
மஸ்கான் சந்தையானது சென்னையின் பிராட்வேயில் உள்ள அம்மன் கோயில் தெருவில் ஞாயிறு தோறும் நடக்கிறது. அம்மன் கோயில் தெருவுக்கு மஸ்கான் சாவடி என்ற பெயரும் உள்ளதால் இந்த சந்தை மஸ்கான் சாவடி சந்தை என்று அழைக்கப்படுகிறது. இந்த சந்தையானது ஞாயிறு அதிகாலை 4 மணிக்கு தொடங்கி நண்பகல் 12 மணிவரை நடக்கிறது. இந்த சந்தையில் பலவகையான பந்தையப் புறாக்கள், ஆடல்புறாக்கள், வேறு வகையான வளர்ப்புப் பறவைகள், வண்ண மீன்கள், பலவகையான கோழிகள், முயல்கள், நாய்கள், பறவைக் கூண்டுகள், நாய்ச் சங்கிலிகள், கழுத்துப் பட்டைகள், பறவைகளுக்கான தீனி போன்றவை விற்க்கப்படுகின்றன. இந்த சந்தையானது பிரித்தானியர் ஆட்சிக் காலத்தில் இறைச்சிக்காக துவக்கப்பட்டது. பின்னர் புறாவுக்கு முக்கியத்துவம் வாய்நதாக மாறியதாக கூறப்படுகிறது.
# சிமிட்டாய்

**சிமிட்டாய்** பழம் பலாப்பழத்தைப் போன்றது. இது தென்கிழக்கு ஆசியாவை பூர்வீகமாகக் கொண்டது. மலேசியாவில் சிமிட்டாய் பழம் ஒரு முக்கியமான பயிர் மற்றும் தெற்கு தாய்லாந்து மற்றும் இந்தோனேசியாவின் சில பகுதிகளிலும் பிரபலமாக பயிரிடப்படுகிறது.
# சிமிட்டாய்

## விளக்கம்

சிமிட்டாய் பழ மரங்கள் பெரிய, பசுமையான மரங்கள். அவை 20 மீ உயரம் வரை வளரும், இருப்பினும் பெரும்பாலானவை ஒரு டஜன் மீட்டர்களை மட்டுமே அடைகின்றன. ஒரே மரத்தில் ஆண் மற்றும் பெண் பூக்கள் வளர்வதால் மரங்கள் ஏகத்துவமானவை. சில வகைகள் பெயரிடப்பட்டிருந்தாலும் பல வகைகள் உள்ளன. இந்த தீவிரமாக வளரும் மரம் வருடத்திற்கு ஒரு முறை அல்லது இரண்டு முறை கனமான பயிர்களைத் தாங்கும்.
# மித்ரா தத்தா

**மித்ரா தத்தா** (*Mitra Dutta*) ஓர் இந்திய-அமெரிக்க இயற்பியலாளர் மற்றும் மின்னணுவியல் பொறியியலாளர் ஆவார். 1953 ஆம் ஆண்டு இவர் பிறந்தார். ஒளிமின்னணுவியல் துறையில் நிபுணத்துவம் காரணமாக இவர் நன்கு அறியப்படுகிறார். சிகாகோவில் உள்ள இல்லினாய்சு பல்கலைக்கழகத்தில் மின் மற்றும் கணினி பொறியியல் பேராசிரியராகப் பணிபுரிகிறார். முன்னதாக ஆராய்ச்சிக்கான பல்கலைக்கழகத்தின் துணைவேந்தராகவும் இருந்தார்.
# மித்ரா தத்தா

## கல்வி மற்றும் தொழில்

இந்தியாவின் அசாம் மாநிலத்தின் தலைநகரமான கவுகாத்தியில் அமைந்திருக்கும் கவுகாத்தி பல்கலைக்கழகத்தில் மித்ரா இளநிலை பட்டம் பெற்றார். புதுதில்லியில் அமைந்துள்ள தில்லி பல்கலைக்கழகத்தில் இயற்பியலில் முதுகலைப் பட்டம் பெற்றார். அமெரிக்காவின் ஓகையோ மாநிலத்தில் உள்ள சின்சினாட்டி பல்கலைக்கழகத்தில் இயற்பியலில் இரண்டாவது முதுகலைப் பட்டமும் முனைவர் பட்டமும் பெற்றார்.  
பர்தியூ பல்கலைக்கழகத்துடன் இணைந்த நியூயார்க் நகரக் கல்லூரியில் முனைவர் பட்டமேற்படிப்பை முடித்த இவர் புரூக்காவன் தேசிய ஆய்வகத்தில் முதுகலை ஆராய்ச்சியாளராகவும் இருந்தார். இறுதியில் அமெரிக்க இராணுவ ஆராய்ச்சி ஆய்வகத்தில் இயற்பியல் பிரிவின் இயக்குநராகவும் குழு தலைவராகவும் இருந்தார். 1996 ஆம் ஆண்டு இராணுவ ஆய்வு அலுவலகத்திற்கு மாறினார். அங்கு மின்னணுவியல் பிரிவின் தலைவராகவும், பின்னர் ஆராய்ச்சி தொழில்நுட்பம் மற்றும் ஒருங்கிணைப்பு இயக்குநராகவும், பொறுப்பு வகித்தார்.  
2001 ஆம் ஆண்டு மித்ரா தத்தா சிகாகோ நகரத்தில் உள்ள இல்லினாய்சு பல்கலைக்கழகத்திற்குச் சென்றார். 2004 ஆம் ஆண்டு இவர் ஒரு மேன்மை வாய்ந்த பேராசிரியர் என்று இப்பல்கலைக்கழகத்தில் புகழ் பெற்றார். மின் மற்றும் கணினி பொறியியல் துறையில் பத்து ஆண்டுகளுக்கும் மேலாக தலைமைப் பொறுப்பில் இருந்தார். 2012 ஆம் ஆண்டு இப்பல்கலைக்கழகத்தின் துணை வேந்தர் என்ற பெயரையும் பெற்றார். மரபியலர் சோனா குரோதன் இவருக்குப் பின் துணைவேந்தர் பதவிக்கு வந்தார்.
# மித்ரா தத்தா

## புத்தகங்கள்

பொனான்களின் நானோ கட்டுமானங்கள் என்ற புத்தகத்தை கேம்பிட்ச்சு பல்கலைக் கழக அச்சகத்தைச் சேர்ந்த மைக்கேல் ஏ சுட்ரோசியோவுடன் இணைந்து 2001 ஆம் ஆண்டில் எழுதினார்.. நானோ கட்டுமானங்களின் ஒளியியல் மற்றும் ஒளிமின்னணுவியல் பண்புகள் அறிமுகம் என்ற புத்தகத்தை 2019 ஆம் ஆண்டு சுட்ரோசியோ, வி.வி. மிட்டின், வி.ஏ. கோச்சிலேப் ஆகியோருடன் இணைந்து எழுதினார். கேம்பிரிட்ச்சு பல்கலைக்கழக அச்சகம்2019 ஆம் ஆண்டு இப்புத்தகத்தை வெளியிட்டது. மற்றும் பல திருத்தப்பட்ட தொகுதிகளின் ஆசிரியராகவும் மித்ரா தத்தா செயற்பட்டார்.
# மித்ரா தத்தா

## அங்கீகாரம்

மித்ரா தத்தா 1998 ஆம் ஆண்டு ஒளியியல் சங்கத்தின் உறுப்பினராணார். மின்னியல் மற்றும் மின்னணுவியல் நிறுவனத்தின் பொறியாளர்களின் ஓர் உறுப்பினராக இவர் தேர்வு செய்யப்பட்டார். பல்லினகட்டமைப்பு அடிப்படையிலான ஒளிமின்னணுவியல் மற்றும் மின்னணுவியல் சார்ந்த கருவிகளின் பங்களிப்புகளுக்காக இந்த சக உறுப்பினர் தகுதி 1999 மற்றும் 2000 ஆம் ஆண்டுகளில் இவருக்கு அளிக்கப்பட்டது. மேலும் இச்சங்கம் மித்தா தத்தாவுக்கு ஆரி டைமண்டு நினைவகப் பரிசைக் கொடுத்து சிறப்பித்தது. "புதுமையான வடிவமைப்பு, குணாதிசயம் மற்றும் உயர் செயல்திறன் கொண்ட பல்லினக் கட்டமைப்பு ஒளிமின்னணுவியல் சாதனங்கள் மற்றும் இந்த துறையில் முக்கிய ஆராய்ச்சி திட்டங்களை நிறுவியது போன்ற காரணுங்களுக்காக ஆரி வைர நினைவு விருது மித்ராவுக்கு வழங்கப்பட்டது. 2003 ஆம் ஆண்டு பெண் பொறியாளர்கள் சங்கமும் இவரது சாதனைகளைப் பாராட்டி கௌரவித்தது.  
2012 ஆம் ஆண்டில் மித்ரா தத்தா அமெரிக்க இயற்பியல் கழகத்தின் உறுப்பினரானார். அமெரிக்க இயற்பியல் கழக சமூக மன்றத்தின் பரிந்துரைக்குப் பிறகு இத்தகுதி இவருக்குக் கிடைத்தது. அரசு மற்றும் கல்வித்துறையில் சமூகத்திற்கான இயற்பியலின் பயன்பாடுகளை ஆதரித்தார். பொதுமக்களுக்கு அணுகல் மற்றும் இயற்பியல் கல்வியை மேம்படுத்தினார். அறிவியல் முன்னேற்றத்திற்கான அமெரிக்க சங்கத்தின் உறுப்பினராகவும் மித்ரா உள்ளார்.
# சானசு உசைன்

**சானசு உசைன்** (Shahnaz Husain) இந்தியாவில் சானசு உசைன் குழுமத்தின் நிறுவனர், தலைவர் மற்றும் நிர்வாக இயக்குநர் ஆவார். மூலிகை அழகு பராமரிப்பு இயக்கத்தின் முன்னோடியாகவும், இந்திய மூலிகை பாரம்பரியமான ஆயுர்வேதத்தை உலகளாவிய ரீதியில் எடுத்துச் சென்றதற்காகவும் அவர் சர்வதேச அளவில் பாராட்டைப் பெற்றார். 2006 ஆம் ஆண்டில், வர்த்தகம் மற்றும் தொழில்துறையில் அவரது பங்களிப்பிற்காக இந்திய அரசாங்கத்தால் நான்காவது மிக உயர்ந்த குடிமை விருதான பத்மசிறீ வழங்கப்பட்டது.  
வணிக விளம்பரம் இல்லாமல் ஒரு சர்வதேச வணிகச் சின்னத்தை நிறுவுவதற்கான தனது வெற்றிக் கதையைப் பற்றி பேச ஆர்வர்டு வணிகப் பளியில் பேச அழைக்கப்பட்டார், மேலும் அவரது பேச்சு அதன் பாடத்திட்டத்தில் சேர்க்கப்பட்டு ஆர்வர்டு விடய ஆய்வு ஆகவும் மாறியது. , ஆக்ஸ்போர்டு பல்கலைக்கழகம் மற்றும் லண்டன் பொருளியல் பள்ளி ஆகியவற்றிலும் மாணவர்களுக்கு அவர் விரிவுரை ஆற்றினார். ஜனாதிபதி பராக் ஒபாமாவின் தொழில்முனைவோருக்கான உலக உச்சி மாநாட்டிலும் சானாசு இந்தியாவை பிரதிநிதித்துவப்படுத்தியுள்ளார். 1996 ஆம் ஆண்டில், அவர் வெற்றி இதழின் "உலகின் மிகச்சிறந்த பெண் தொழில்முனைவோர்" விருதை வென்றார். அவர் கேன்ஸ் திரைப்பட விழாவில் சிவப்பு கம்பளத்தில் நடந்து, பிரித்தானிய பாராளுமன்றத்தில் பிரபுக்கள் அவை மற்றும் ஹவுஸ் ஆஃப் காமன்ஸ் ஆகியவற்றில் பேசினார்.
# சானசு உசைன்

## தனிப்பட்ட வாழ்க்கை

அலகாபாத் உயர் நீதிமன்றத்தின் முன்னாள் தலைமை நீதிபதியும், ஐதராபாத் இராணுவத்தின் தளபதியின் மகளுமான சயீதா பேகத்தின் மகளுமான நசீர் உல்லா பேக்கின் மகளாகப் பிறந்தார். அவரது தாத்தா, நீதிபதி சமியுல்லா பேக், ஐக்கிய மாகாணத்தின் முக்கிய அரசியல்வாதி ஆவார், பின்னர் ஐதராபாத் உயர் நீதிமன்றத்தின் தலைமை நீதிபதியாக பணியாற்றினார். அவரது மாமா மிர்சா ஹமீதுல்லா பேக், இந்தியாவின் முன்னாள் தலைமை நீதிபதியாக இருந்தார் .  
சாகானசு*பிரயாக்ராஜ் செயின்ட் மேரிஸ் கான்வென்ட் இன்டர்* கல்லூரியில் படித்தார் . நசீர் உசைனுக்கு சிறு வயதிலேயே திருமணமாகி அவருக்கு இரண்டு குழந்தைகள் உள்ளனர். அவர் ஈரானில் ஆயுர்வேதத்தைப் படித்தார், நசீர் உசைன் தெகுரானில் நியமிக்கப்பட்டார். பின்னர் அவர் *ஹெலினா ரூபின்ஸ்டீன், ஸ்வார்ஸ்கோப், கிறிஸ்டின் வால்மி, லான்கோம் மற்றும் கோபன்ஹேகனின் லீன்* போன்ற மேற்கத்திய முன்னணி நிறுவனங்களிலிருந்து ஒப்பனை சிகிச்சை மற்றும் அழகுசாதனத்தில் தனது பயிற்சியை முடித்தார். இந்தியா திரும்பிய அவர் புதுதில்லியில் *உமன்சு வேர்டுவினை* தனது வீட்டில் தொடங்கினார். அப்போதைய இந்தியப் பிரதமர் இந்திரா காந்தி அடிக்கடி அவரைச் சந்தித்தார்.  
நசீர் 1999 இல் மாரடைப்பால் இறந்தார். 2008 ஆம் ஆண்டில் பாட்னாவில் பரப்பிசைக் கலைஞராக இருந்த அவர்களின் மகன் சமீர் உசேன் தற்கொலை செய்து கொண்டார் மற்றும் அவர்களின் மகள் நெலோபர் கரிம்போய் அவரது தொழில்களைக் கவனித்துக் கொள்கிறார். சானசு உசைனின் வாழ்க்கை வரலாறு "*ஃபிளேம்"* எனும் பெயரில் வெளியானது. இதனை நிலோஃபர் எழுதினார்.
# சானசு உசைன்

## கூட்டாண்மை சமூக பொறுப்பு

சானசு அழகு மற்றும் ஆரோக்கியத்தில் அரசாங்க திறன் மேம்பாட்டுத் திட்டங்களுடன் இணைந்துள்ளார். அவரது அழகு அகாதமி 40,000 க்கும் மேற்பட்ட ஏழ்மை நிலையிலுள்ள பெண்களுக்கு பயிற்சி அளித்து சான்றிதழ் வழங்கியுள்ளது, இது குடிசார் வணிகங்களுக்கான கருவி கருவிகளை விநியோகிக்கிறது.
# சானசு உசைன்

## விருதுகள்

2006 ஆம் ஆண்டில், வர்த்தகம் மற்றும் தொழில்துறையில் அவரது பங்களிப்பிற்காக இந்திய அரசாங்கத்தால் நான்காவது மிக உயர்ந்த குடிமகன் விருதான பத்மசிறீ வழங்கப்பட்டது
# திவ்யா சத்யராஜ்

**திவ்யா சத்யராஜ்** (*Divya Sathyaraj*) ஒரு இந்தியஊட்டச்சத்து நிபுணராவார்.இவர் நடிகர்சத்யராஜின்மகளும்நடிகர் சிபிராஜின்சகோதரியும் ஆவார்.திவ்யா அட்சய பாத்திரம் அறக்கட்டளை
நல்லெண்ணத் தூதுவராகவும்உள்ளார். இந்தஅட்சய பாத்திரம் அறக்கட்டளை
(TAPF), (ஒருஅரசு சாராநிறுவனம்இந்திய அரசின்இலவச மதிய உணவுத் திட்டம், தமிழ்நாடு பள்ளிக் குழந்தைகளுக்காக நடைமுறைப்படுத்தி வருகிறது).இவர் 2020-இல்மகிழ்மதி இயக்கம்என்ற இயக்கத்தைத் தொடங்கினார்.இதுஊட்டச்சத்து குறைபாடுள்ளமற்றும் வசதிகுறைந்தசமூகங்களுக்குஆரோக்கியமான மற்றும் சத்தான உணவை இலவசமாக வழங்கும் முயற்சியாகும்.
# திவ்யா சத்யராஜ்

## தனிப்பட்ட வாழ்க்கை

திவ்யா நடிகர்சத்யராஜ்மற்றும் மகேஸ்வரியின்மகளாவார்.திவ்யாவின் சகோதரர் நடிகர்சிபிராஜ் ஆவார். இவரது தந்தை மற்றும் சகோதரர் போலல்லாமல், திவ்யா நடிப்பிலிருந்து விலகினார், மாறாக ஊட்டச்சத்துக்கான தொழிலைத் தொடர்ந்தார்.முதலில் சைவ உணவு உண்பவர், இவர்2016-இல் நனிசைவம் உணவு உண்பவரானார். தனது அத்தை கல்பனா மன்றாடியாரது மகனான பழையகோட்டை பட்டக்காரர் இளவரசு மகேந்திர மன்றாடியாரை (என். எஸ். ராஜ்குமார் மன்றாடியார் தம்பி என். எஸ். அர்ஜுன் மன்றாடியார் மகன்) மணந்து இளவரசி ஆனார்.  
திவ்யா நடிகர்சத்யராஜ்மற்றும் மகேஸ்வரியின்மகளாவார்.திவ்யாவின் சகோதரர் நடிகர்சிபிராஜ் ஆவார். இவரது தந்தை மற்றும் சகோதரர் போலல்லாமல், திவ்யா நடிப்பிலிருந்து விலகினார், மாறாக ஊட்டச்சத்துக்கான தொழிலைத் தொடர்ந்தார்.முதலில் சைவ உணவு உண்பவர், இவர்2016-இல் நனிசைவம் உணவு உண்பவரானார். தனது அத்தை கல்பனா மன்றாடியாரது மகனான பழையகோட்டை பட்டக்காரர் இளவரசு மகேந்திர மன்றாடியாரை (என். எஸ். ராஜ்குமார் மன்றாடியார் தம்பி என். எஸ். அர்ஜுன் மன்றாடியார் மகன்) மணந்து இளவரசி ஆனார்.
# திவ்யா சத்யராஜ்

## தொழில்

திவ்யாசென்னை பல்கலைக்கழகத்தில் ஊட்டச்சத்துமுதுகலைப்பட்டம் பெற்றார்.இவர்சுகாதாரம் தொடர்பான பிரச்சினைகள்,குழந்தை தொழிலாளர்மற்றும்பெண்களுக்கான தற்காப்பு, மற்றும்இலங்கை அகதிகளுக்கானஆலோசனைஅமர்வுகள்குறித்தபட்டறைகளைநடத்துகிறார்.இவர் இந்தியப் பிரதமர்,நரேந்திர மோடிக்குமருத்துவத் துறையில் தவறான நடத்தை மற்றும் அலட்சியம் சுட்டிக்காட்டி நீட்தேர்வுகள் குறித்து கேள்வி கேட்டு, ஒரு கடிதம் எழுதினார். இவர்அட்சய பாத்திர அறக்கட்டளையின்நல்லெண்ண தூதராகஉள்ளார், உலகின் மிகப்பெரிய மதிய உணவு திட்டம்.இவர்வேர்ல்ட் விஷன் இந்தியாவுடன்கூட்டு சேர்ந்துள்ளார், அங்கு இவர் நான்கு இளம் பெண்களுக்கான பொறுப்பை ஏற்றுக்கொண்டார்.  
திவ்யா 2020 இல்மகிழ்மதி இயக்கம்என்ற இயக்கத்தைத் தொடங்கினார்.இயக்கத்தைப் பற்றி அவர் கூறுகிறார், "நகரத்தின் ஊட்டச்சத்துள்ள உணவு மற்றும் அதன் நன்மைகள் குறித்த விழிப்புணர்வு இல்லாத பகுதிகளை அடையாளம் காண்பதே இயக்கத்தின் நோக்கமாகும். பகுதிகள் அடையாளம் காணப்பட்டு சமூக உறுப்பினர்கள் மதிப்பீடு செய்யப்பட்டவுடன், அக்கம்பக்கத்தில் உள்ளவர்கள் தேவைப்பட்டால், குறைபாடுகளின் அடிப்படையில், சுகாதாரமான மற்றும் ஆரோக்கியமான உணவு இலவசமாக வழங்கப்படும். "திவ்யா2021 இல்அரசியலுக்குவருவார் என்று எதிர்பார்க்கப்பட்டது.
தனது மகள் அரசியலுக்கு வந்தால் தன்னுடைய ஆதரவு எப்போதும் இருக்கும் என்று சத்யராஜ் அறிக்கை வெளியிட்டார். அந்த அறிக்கையில், ‘’என் குழந்தைகள்மீது அசைக்கமுடியாத நம்பிக்கை கொண்டுள்ள தகப்பன் நான். என் மகளை தைரியமான பெண்ணாக வளர்த்து இருக்கிறேன். ஒரு ஊட்டச்சத்து நிபுணராக திவ்யாவின் வெற்றியை நினைத்து பெருமைப்படுகிறேன். திவ்யாவின் அரசியல் பாதையிலும் ஒரு தகப்பனாகவும், நண்பனாகவும் என் மகளுக்கு பக்கபலமாக இருப்பேன். நிச்சயமாக என் மகளுக்காக பிரச்சாரம் செய்வேன்’’ என்று கூறியிருந்தார்.
# திவ்யா சத்யராஜ்

## விருதுகள்

திவ்யா 2019 ஆம் ஆண்டில் பெண்கள் சாதனையாளர் விருதுசிறந்த சமூக சேவையில் பெற்றார். இந்த விருதுசமூக விழிப்புணர்வைப் பரப்பும் ரெயின்ட்ராப்ஸ் (Raindrops) இளைஞர் சார்ந்த சமூக அமைப்பு ஊடக மற்றும் பொழுதுபோக்கு மூலம் வழங்கப்பட்டது ..2020 ஆம் ஆண்டில், ஊட்டச்சத்து சிகிச்சை துறையில் இவர் செய்த பங்களிப்புக்காக,சர்வதேச தமிழ் பல்கலைக்கழகம், அமெரிக்காவால்அவருக்குகௌரவ டாக்டர் பட்டம்வழங்கப்பட்டது.
# இலைலா தியாப்ஜி

**இலைலா தியாப்ஜி** (*Laila Tyabji*) (பிறப்பு 2 மே 1947) ஓர் இந்திய சமூக சேவகரும், வடிவமைப்பாளரும், எழுத்தாளரும் , கைவினை ஆர்வலரும் ஆவார். இந்தியாவில் பாரம்பரிய கைவினைப்பொருட்களின் மறுமலர்ச்சிக்காக வேலை செய்யும் தில்லியை தளமாகக் கொண்ட தஸ்த்கர் என்ற அரசு சார்பற்ற அமைப்பின் நிறுவனர்களில் ஒருவர். 2012இல் இந்திய அரசு பத்மசிறீ விருது வழங்கி கௌரவித்தது. இந்திய ஆட்சிப்பணி அதிகாரியாகவும் மூத்த இராசதந்திரியாகவும் இருந்த மறைந்த பத்ருதீன் தியாப்ஜியின் மகளாவார்.
# இலைலா தியாப்ஜி

## சுயசரிதை

இலைலா தியாப்ஜி தில்லியில் 2 மே 1947இல் பிறந்தார். இந்திய அரசு ஊழியரான அவரது தந்தைக்கு நான்கு குழந்தைகளில் ஒருவராக பிறந்தார். இவரது ஆரம்ப பள்ளிப்படிப்பு வெளிநாடுகளில் உள்ள பள்ளிகளிலும், தேராதூனில் உள்ள வெல்ஹாம் பெண்கள் பள்ளியிலும் இருந்தது. பின்னர் இவர் வதோதரா எம்எஸ் பல்கலைக்கழக நுண்கலை பீடத்தில் கலைப் படிப்பைத் தொடர்ந்தார். பின்னர், இவர் ஒரு சுயாதீன வடிவைமைப்பாளாராக ஒரு தொழிலைத் தொடங்க இந்தியாவுக்குத் திரும்புவதற்கு முன், பிரபல சப்பானியரான அச்சு தயாரிப்பாளர் கலைஞர் தோஷி யோஷிவிடம் படிக்க சப்பானுக்குச் சென்றார். இருப்பினும், சிறிய கிராமப்புற கைவினைஞர்களைப் பெறுவதில் உள்ள சிரமங்கள் மற்றும் முக்கிய சில்லறை விற்பனைச் சங்கிலியின் நிலையான பகுதியாக மாறுவது கைவினைஞர்களுக்கும் நகர்ப்புற வாங்குபவர்களுக்கும் இடையே ஒரு பாலமாக செயல்படும் ஒரு அமைப்பைத் தொடங்கும் யோசனையை இவருக்கு அளித்தது.  
இதே போன்று அக்கறையுடனும் யோசனைகளையும் கொண்ட பார்சி பெண்ணான பன்னி பேஜுடனான சந்திப்பும், பல விவாதங்களுக்கும், கூட்டங்களுக்குப் பிறகும், 1981இல் தியாப்ஜி மற்ற ஐந்து பெண்களுடன் இணைந்து தஸ்த்கரை நிறுவினார். in 1981 பாரம்பரிய கைவினைஞர்களுக்கு வடிவமைப்பு, தயாரிப்பு மேம்பாடு, சந்தை தகவல் மற்றும் தொழில்முனைவோர் பயிற்சி ஆகியவை முக்கிய சந்தையில் தங்கள் இடத்தை மீண்டும் பெற உதவும்.  
கைவினைஞர்கள் தங்கள் சொந்த தயாரிப்புகளை மெட்ரோ சந்தையில் விற்க நேரடியாக வந்த தஸ்த்கரி பஜார்கள், விற்பனை வாய்ப்பாகவும், நகர்ப்புற வாடிக்கையாளர்களை இதுவரை சந்திக்காத கைவினைஞர்களுக்கான கற்றல் இடமாகவும் இருந்தன. அந்த நேரத்தில் இது ஒரு புதுமையான யோசனை - அதிலிருந்து அதிகம் பின்பற்றப்பட்டது. துவக்க தஸ்த்காரி பஜார் புதுதில்லியில், அதே ஆண்டு திரிவேணி கலா சங்கத்தில் நடைபெற்றது . மும்பை, கொல்கத்தா, புனே, பெங்களூரு, சென்னை மற்றும் பிற இந்திய நகரங்களில் பஜார்கள் தொடர்ந்து, வருடாந்திர நிகழ்வுகளாக மாறியது.
# இலைலா தியாப்ஜி

## விருதுகளும் அங்கீகாரங்களும்

2003 ஆம் ஆண்டில், நியூயார்க்கில் நடைபெற்ற முதலீட்டு விழாவின் முதல் ஆசிய மற்றும் இரண்டாவது ஒட்டுமொத்த விருதைப் பெற்ற கைவினைஞர்களின் கைவினைப் பாதுகாப்புக்கான தியாப்ஜிக்கு உதவி வழங்கப்பட்டது. லூதியானா, தேசிய உடையலங்கார தொழில்நுட்பக் கல்லூரியின் வாழ்நாள் சாதனையாளர் விருது இந்திய சாதனைகளின் களஞ்சியமான லிம்கா சாதனைகள் புத்தகம், இலைலா தியாப்ஜியை ஆண்டின் சிறந்த நபராக 2014 இல் பட்டியலிட்டது.
# சோரயா அலேகோசி

**சோரயா அலேகோசி** (*Soraya Alekozei*) என்பவர் ஒர் ஆப்கானிய -செருமன் மொழி பெயர்ப்பாளர் ஆவார். முதுபெரும் படைத்துறை அதிகாரியாக 2004 ஆம் ஆண்டு மற்றும் 2011 ஆம் ஆண்டுகளுக்கிடையில் ஆறு முறை ஆப்கானித்தானுக்கு செருமன் இராணுவம் சார்பாக அனுப்பி வைக்கப்பட்ட அனுபவசாலியாவார். . அலேகோசி இராணுவ ஒளிபரப்பில் பணியாற்றினார். உள்ளூர் அரசியல்வாதிகள் மற்றும் செருமன் சர்வதேச பாதுகாப்பு உதவிப் படை அதிகாரிகளுக்கு ஒரு மொழிபெயர்ப்பாளராக பணியாற்றினார். ஆப்கானித்தான் நாட்டின் காபூலில் இவர் ஒரு அனாதை இல்லத்தை நிறுவினார். அலோகோசி 2011 ஆம் ஆண்டு மே மாதத்தில் மேம்படுத்தப்பட்ட ஒரு வெடிக்கும் கருவியால் பலத்த காயமடைந்தார். பின்னர் 2014 ஆம் ஆண்டு அனுபவங்களைப் பற்றி ஒரு நினைவுக் குறிப்பை எழுதினார்.
# சோரயா அலேகோசி

## ஆரம்ப கால வாழ்க்கை

அலேகோசி 1955 ஆம் ஆண்டு ஆப்கானித்தான் நாட்டு தலைநகரான காபூலில் இவர் தனது குழந்தைகளின் விருப்பத்திற்கு மாறாக 2004 ஆம் ஆண்டு இவர் பந்தேசுவர் எனப்படும் இராணுவத்தில் சேர்ந்தார்.  
2014 ஆம் ஆண்டில், அலேகோசி தனது 2014 ஆம் ஆண்டின் அனுபவங்களைப் பற்றி ஒரு நினைவுக் குறிப்பை எழுதி வெளியிட்டார்: <cite>உல்சுடீன் மின்புத்தகங்கள்.</cite> <cite>ISBN&nbsp;</cite><bdi><cite>978-3-8437-0918-7</cite></bdi> <cite>.</cite>
# ஆக்கஸ் திட்டம்

**ஆக்கசு** (*AUKUS* அல்லது *Aukus*) என்படும் ஆத்திரேலியா (**A**), ஐக்கிய இராச்சியம் (**UK**), ஐக்கிய அமெரிக்கா (**US**) ஆகிய நாடுகளின் முத்தரப்பு கூட்டுப் பாதுகாப்பிற்காக 15 செப்டம்பர் 2021 அன்று செய்து கொள்ளப்பட்ட இராணுவக் கூட்டணி ஒப்பந்தம் ஆகும்.பாதுகாப்புத் தொழில்நுட்பங்கள், அணுசக்தியால் இயங்கும் நீர்மூழ்கி கப்பல்கள் போன்றவற்றைப் பகிர்ந்து கொள்வது இந்த உடன்பாட்டின் சிறப்பம்சம் ஆகும்.  
ஆக்கஸ் திட்டப்படி, இந்தோ பசிபிக் பிராந்தியத்தில் உள்ள ஆஸ்திரேலியாவின் இராணுவப் பாதுகாப்பிற்கு அமெரிக்க ஐக்கிய நாடும், ஐக்கிய இராச்சியமும் அணுசக்தியால் இயகும் நீர்மூழ்கிக் கப்பல்கள் மற்றும் உளவுத் தகவல்கள் வழங்கும்.  
ஆக்க்ஸ் திட்டத்திற்கான கூட்டு அறிவிப்பில் வேறு நாடுகளை இத்திட்டத்தில் சேர்ப்பது குறித்து குறிப்பிடவில்லை. இருப்பினும் அமெரிக்க வெள்ளை மாளிகை அறிவிப்பில், இந்தோ பசிபிக் பிராந்தியத்தில் சீனாவின் ஏகாதிபத்தியத்தை எதிர்கொள்ளவே ஆக்சஸ் திட்டம் உருவாக்கப்பட்டது எனக்கூறப்பட்டுள்ளது  
ஆக்கஸ் திட்டத்தின் படி, இந்தோ-பசிபிக் பிராந்தியத்தில் உளவுத் தகவல்கள், சைபர் பாதுகாப்பு, அணுசக்தி நீர்மூழ்கி கப்பல்கள், நீண்ட தூரம் எறியப்படும் ஏவுகணைகள், கடலடி பாதுகப்பை வலுப்படுத்தும் திறன் ஆகியவற்றில் கவனம் செலுத்தப்படும் என்றும், மேலும் திட்டம் இந்தோ-பசிபிக் பிராந்தியத்தில் பாதுகாப்பு நிலைத்தன்மையை ஊக்குவிக்கும் மற்றும் இந்தோ-பசிபிக் பிராந்திய நலன்களுக்கு உதவும் என்றும் தெரிவிக்கப்பட்டுள்ளது. மேலும் நியூசிலாந்து மற்றும் கனடா நாடுகளின் உளவுத் துறைகளும் இத்திடத்திற்கு உளவு வேலைகள் பார்க்கும்.
# ஆக்கஸ் திட்டம்

## அக்கஸ் திட்டத்தின் செயல்பாடுகள்

ஆக்கஸ் திட்டத்தில் தெற்கு ஆஸ்திரேலியாவில் அடிலெய்டில் அணுசக்தியால் இயங்கும் நீர்மூழ்கி கப்பல்கள் கட்டப்பட உள்ளது. இதனை கட்டுவதற்கான தொழில்நுட்பம் மற்றும் ஆலோசனையை அமெரிக்காவும் பிரிட்டனும் வழங்க உள்ளது. ஆக்கஸ் உடன்பாட்டின்படி குறைந்தது 8 நீர்மூழ்கிக் கப்பல்கள் ஆஸ்திரேலியாவுக்குக் கிடைக்கும் என்று கருதப்படுகிறது.
# ஆக்கஸ் திட்டம்

## இதனையும் காண்க

- குவாட்
- தென்கிழக்கு ஆசிய ஒப்பந்த அமைப்பு
- வட அத்திலாந்திய ஒப்பந்த அமைப்பு
# பசிபிக் அளாவிய விரிவான, முற்போக்கான கூட்டு ஒப்பந்தம்

**பசிபிக் அளாவிய விரிவான, முற்போக்கான கூட்டு ஒப்பந்தம்** (**Comprehensive and Progressive Agreement for Trans-Pacific Partnership** (**CPTPP**, also known as **TPP11** or **TPP-11**),இந்த ஒப்பந்தம் ஆசியா பசிபிக் பிராந்தியத்தில் சீனாவின் செல்வாக்கை மட்டுப்படுத்தும் நோக்கோடு இந்த ஒப்பந்தம் 30 டிசம்பர் 2018 அன்று சிலி நாட்டின் தலைநகரான சான் டியேகோவில் முன்னெடுக்கப்பட்டது. இந்த வணிக ஒப்பந்தத்தில் ஆஸ்திரேலியா, புருணை, கனடா, சிலி, பெரு, ஜப்பான், மலேசியா, மெக்சிகோ, நியூசிலாந்து, சிங்கப்பூர் மற்றும் வியட்நாம் ஆகிய 11 நாடுகள் கையொப்பம் இட்டுள்ளது. இந்த ஒப்பந்தத்துக்கான நிர்வாக மையமாக **நியூசிலாந்து அரசு** செயல்படுகிறது.  
அமெரிக்கா, பிரிட்டன் மற்றும் ஆஸ்திரேலியா இடையிலான ஆக்கஸ் ஒப்பந்தம் குறித்த தகவல் வெளியான அடுத்த நாள் (16 செப்டம்பர் 2021) அன்று சீனா சிபிடிபிபி ஒப்பந்தத்தில் சேர்வதற்கு விண்ணப்பித்துள்ளது.
# பசிபிக் அளாவிய விரிவான, முற்போக்கான கூட்டு ஒப்பந்தம்

## இதனையும் காண்க

- ஆக்கஸ் ஒப்பந்தம்
- குவாட்
- தென்கிழக்கு ஆசிய ஒப்பந்த அமைப்பு
- வட அத்திலாந்திய ஒப்பந்த அமைப்பு
# நேபாள பாராளுமன்றத்தில் பெண்களின் பிரதிநிதித்துவம்

**நேபாள நாடாளுமன்றத்தில் பெண்களின் பிரதிநிதித்துவம்** அரசியலமைப்பு சட்டமன்றத்தில் அதிகரித்துள்ளது. இது நேபாளத்தின் எதிர்கால அரசியலமைப்பை உருவாக்குவதை பாதிக்கலாம்.
# நேபாள பாராளுமன்றத்தில் பெண்களின் பிரதிநிதித்துவம்

## சுருக்கமான அரசியல் வரலாறு

நேபாளத்தில் சர்வாதிகார ராணா ஆட்சி சுமார் 104 ஆண்டுகள் (1846-1951) நீடித்தது. இதன் பிறகு, நேபாளத்தில் 1959-1960 ஆம் ஆண்டுகளில் நாடாளுமன்ற ஜனநாயகத்தின் சுருக்கமான 18 மாதங்கள் ஆட்சிக்காலம் இருந்தது. எனினும், மறைந்த மன்னர் மகேந்திரா நாடாளுமன்றத்தை கலைத்து, அனைத்து மாநில அதிகாரங்களையும் தானே எடுத்துக்கொண்டு, கட்சி இல்லாத பஞ்சாயத்து முறையை அறிமுகப்படுத்தினார். இது 30 ஆண்டுகள் நீடித்தது. 1990 ஆம் ஆண்டில், ஒரு ஜனநாயக சார்பு இயக்கம் மறைந்த மன்னர் பீரேந்திராவை ஒரே கட்சி அமைப்பைக் கலைத்து, அரசியல் கட்சிகள் மீதான தடையை நீக்கி, இறையாண்மையை மக்களிடம் திருப்பித் தரும்படி கட்டாயப்படுத்தியது. அவரது தலைமையின் கீழ் நேரடி ஆட்சியை 2005 ஆம் ஆண்டில் அறிமுகப்படுத்தியது. 2006 ஆம் ஆண்டில் உருவான வெற்றிகரமான இரண்டாவது மக்கள் இயக்கம் மற்றும் 2008 ஆம் ஆண்டு நேபாள அரசியலமைப்பு மன்றத்தின்படியான சட்டமன்றத் தேர்தல்கள் ஆகியன இறுதியாக நேபாளத்தை ஒரு கூட்டாட்சி ஜனநாயக குடியரசாக அறிவித்தது. மே 28, 2008 அன்று பல நூற்றாண்டுகள் முடியாட்சி முடிவுக்கு வந்தது. நேபாளம் 1959, 1991, 1994 மற்றும் 1999 ஆகிய ஆண்டுகளில் நான்கு பொது நாடாளுமன்ற தேர்தல்களையும் 2008 ஆம் ஆண்டில் அரசியலமைப்பு சட்டமன்ற (CA) தேர்தல்களையும் நடத்தியது.
# நேபாள பாராளுமன்றத்தில் பெண்களின் பிரதிநிதித்துவம்

## அரசியலில் பெண்களின் பங்கேற்பு

பாரம்பரியமாக, நேபாள பெண்களுக்கு அரசியல் தலைமைத்துவத்தில் மட்டுப்படுத்தப்பட்ட பங்கு இருந்தது. இருப்பினும், அவர்கள் மீண்டும், மீண்டும் செயலில் இருந்தனர். அதே நேரத்தில் நேபாளத்தில் அரசியல் மாற்றங்களைக் கொண்டுவருவதில் கணிசமான பங்களிப்பை வழங்கியுள்ளனர். நேபாள அரசியலில் பெண்களின் பங்கேற்பு 1951 இல் இருந்து ஆண்டு வரும் தன்னலக்குழுவான ராணா வம்சத்தின் ஜனநாயக விரோத அரச பிரகடனத்திற்கு 1960 ஆம் ஆண்டு பெண்கள் அமைப்புகளின் குழு ஊர்வலத்தில் பகிரங்கமாக கருப்பு கொடியை அசைத்து எதிர்ப்பு தெரிவித்ததற்காக சிறையில் அடைக்கப்பட்ட நிகழ்விலிருந்து தெரிந்து கொள்ளலாம். அரசியலில் பெண்கள் சுறுசுறுப்பாக பங்கேற்பது 1990 நேபாள மக்கள் இயக்கத்தில் குறிப்பிடப்பட்டது. இங்கு பல்வேறு பிராந்தியங்கள் மற்றும் சித்தாந்தங்களைச் சேர்ந்த பெண்கள் ஒரு கட்சி அமைப்பை ஒழித்து நாட்டில் பலதரப்பு ஜனநாயக அமைப்பை நிறுவுவதற்கான வெற்றியில் கணிசமான பங்களிப்பை வழங்கினர். 1990 ஆம் ஆண்டில் அரசியலமைப்பின் கட்டாய ஏற்பாட்டின் விளைவாக, பிரதிநிதிகள் சபைக்கான தேர்தலில் குறைந்தபட்சம் ஐந்து சதவிகிதம் பெண்கள் வேட்புமனு தேவைப்பட்டது. 1991, 1994 மற்றும் 1999 ஆம் ஆண்டுகளில் நடைபெற்ற மூன்று நாடாளுமன்ற தேர்தல்களில் பெண் வேட்பாளர்களின் எண்ணிக்கை படிப்படியாக அதிகரித்தது. முறையே 81 (கட்சி வேட்பாளர் 73 மற்றும் 8 சுயேட்சை), 86 (கட்சி வேட்பாளர் 74 மற்றும் 12 சுயேட்சை) மற்றும் 143 (கட்சி வேட்பாளர் 117 மற்றும் 26 சுயேச்சை) என்றவாறு எண்ணிக்கை அதிகரித்துள்ளது. ஆனால் மொத்தமுள்ள 205 இடங்களில் 6 (2.9%,), 7 (3.4%), மற்றும் 12 (5.8%) பெண்கள் மட்டுமே (கட்சி வேட்பாளர்கள் மட்டும்) 1991, 1994 மற்றும் 1999 ஆம் ஆண்டுகளில் தேர்ந்தெடுக்கப்பட்டனர். மேலும், அமைச்சரவை 26 இடங்களில் 6 பெண்களை பரிந்துரைத்தது. இதன் விளைவாக சட்டமியற்றும் நாடாளுமன்றத்தில் 197 பெண் உறுப்பினர்கள் (32.8%) இருந்தனர். இதன் விளைவாக, சட்டமியற்றும் நாடாளுமன்றத்தில் பெண் தலைவர்களைக் கொண்ட நாடுகள் வரிசையில் நேபாளம் உலக அளவில் 14 வது இடத்தில் உள்ளது. நேபாளத்தின் இடைக்கால அரசியலமைப்பு, 2007 மூலம் வழங்கப்பட்ட இடங்களின் இட ஒதுக்கீடு காரணமாக, பெண்களின் பிரதிநிதித்துவத்தில் கடுமையான மாற்றம் பெற்றுள்ளது எனலாம்.
# பிந்து அம்மினி

**பிந்து அம்மினி** (**Bindu Ammini)** வழக்கறிஞர், பேராசிரியர், பெண்ணியவாதி என பன்முகங்கள் கொண்ட ஓர் இந்தியப் பெண்மணியாவார். கேரளா<nowiki/>வைச் சேர்ந்த இவர் சபரிமலை ஐயப்பன் கோவிலுக்குள் நுழையும் முதல் இரண்டு பெண்களில் இவரும் ஒருவர் என்ற வகையில் முக்கியத்துவம் பெறுகிறார். இந்திய உச்ச நீதிமன்ற தீர்ப்பு அடிப்படையில் இனப்பெருக்க வயதுடைய பெண்கள் கோவிலுக்குள் செல்ல அனுமதிக்கப்பட்டது.
# பிந்து அம்மினி

## ஆரம்பகால வாழ்க்கை மற்றும் கல்வி

கேரள மாநிலம் பத்தனம்திட்டாவைச் சேர்ந்தவர் பிந்து அம்மினி.
# பிந்து அம்மினி

## தொழில்

அம்மினி முன்னதாக கோழிக்கோடு பல்கலைக்கழகத்தில் ஆசிரியராகப் பணியாற்றியுள்ளார். கோயிலாண்டி நீதிமன்றத்தில் வழக்கறிஞராக உள்ளார், மேலும் கண்ணூர் பல்கலைக்கழகத்தின் தலசேரி வளாகத்தில் உள்ள சட்டப் பள்ளியில் உதவிப் பேராசிரியராக உள்ளார்.  
அம்மினி பீம் இராணுவத்தின் கேரள மாநிலத் தலைவராவார்.
# பிந்து அம்மினி

## சபரிமலை நுழைவு

சபரிமலை கோவிலுக்குள் பத்து முதல் ஐம்பது வயதுக்கு உட்பட்ட பெண்களை அனுமதிக்கும் உச்ச நீதிமன்ற தீர்ப்புக்குப் பிறகு அவர்கள் காவலர் உதவியுடன் கறுப்பு உடைகள் அணிந்து கோவிலுக்குள் விரைந்து செல்வதை பலர் கண்டனர். இவர்களின் கோவில் பிரவேசத்தை கேரள முதல்வர் பினராயி விசயன் உறுதி செய்தார் . இவர்கள் கோயில் உள்ளே நுழைந்த பிறகு, அர்ச்சகர்கள் ஒரு சுத்திகரிப்பு விழாவுக்காக கோயிலை மூடினர். *சபரிமலைக்குள் இவர் நுழைவதற்கு எதிர்ப்பு தெரிவித்து சபரிமலை கர்ம சமிதி* மற்றும் பிற அமைப்புகளால் இவரது வீட்டுக்கு முன்பாக எதிர்ப்பு தெரிவித்தனர்.  
அம்மினி பெண்ணிய நடவடிக்கைகளில் நம்பிக்கை கொண்டவராயிருந்தார். கீழ்ப்பட்டவர் ஒடுக்கப்பட்ட வர்க்கங்கள் பெண்கள் உரிமைக்காக குரல் கொடுக்க வேண்டும் என்கிறது இவருடைய பெண்ணியம். "நாங்கள் பிரச்சனையைத் தொடங்க முயற்சிக்கவில்லை," மற்றும் "கோவிலைத் தரிசிப்பது மட்டுமே எங்கள் குறிக்கோளாக இருந்தது. அடுத்த தலைமுறை பெண்களுக்கு, இது ஓர் உந்துதல். என்று அம்மினி கூறியுள்ளார். உச்சநீதிமன்ற தீர்ப்பின் ஆதரவாளரான கேரள முதல்வர் பினராயி விசயன், அம்மினி மற்றும் கனககதுர்கா இருவரும் கோவிலுக்குள் நுழைவது ஒரு வரலாற்று தருணம் என்று கூறினார்.
# பிந்து அம்மினி

## சபரிமலை நுழைவு

### மூன்றாவது முயற்சி

2019 ஆம் ஆண்டு நவம்பர் மாதம் உச்ச நீதிமன்றம் தனது 2018 ஆம் ஆண்டு முடிவை செயற்படுத்தாமல் அமைதியாக வைத்திருந்தது. ஆனால் வழக்கை ஒரு பெரிய பெஞ்ச் விசாரிக்க பரிசீலனைக்கு முன்வந்தது. உச்ச நீதிமன்றத்தின் தீர்ப்பு வரும் வரை கேரள அரசு கோவிலுக்குள் நுழையும் பெண்களுக்கான ஆதரவையும் காவல் பாதுகாப்பையும் திரும்பப் பெற்றது. இந்த அறிவிப்புக்குப் பிறகு, அம்மினி மற்றும் திருப்தி தேசாய் உள்ளிட்ட பிற ஆர்வலர்கள், நவம்பர் மாத இறுதியில் எர்ணாகுளம் நகர ஆணையர் அலுவலகத்திற்குச் சென்று, கோவிலுக்குச் செல்வதற்கான மற்றொரு முயற்சியாக காவல் துறைப் பாதுகாப்பைப் பெற்றனர்.  
காவல்துறை அலுவலகத்திற்கு வெளியே மிளகாய்/மிளகுத் தூள் தெளிப்பால் அம்மினி தாக்கப்பட்டார், அதன் பிறகு இவர் மருத்துவமனையில் சேர்க்கப்பட்டார். தேசிய மகளிர் ஆணையம் இந்த சம்பவம் தொடர்பாக ஒரு நடவடிக்கை அறிக்கையை அனுப்புமாறு கேரள காவல் துறை தலைவரிடம் கேட்டது. 2019 ஆம் ஆண்டு டிசம்பரில், சபரிமலை வருகைக்கான பாதுகாப்பு உத்தரவுகளை வழங்க உச்ச நீதிமன்றம் மறுத்துவிட்டது. பிப்ரவரி 24, 2021 அன்று கேரள உயர் நீதிமன்றம், அம்மிணி எர்ணாகுளம் நகர ஆணையர் அலுவலகத்திற்கு 2019 ஆம் ஆண்டு சென்றபோது, காவல்துறை பாதுகாப்பு அளிக்கக் கோரியபோது மறுத்த அந்த குழுவுடன் தொடர்புடையதாகக் கூறப்படும் இரண்டு பேருக்கு முன்சாமீன் வழங்கியது.
# பிந்து அம்மினி

## தனிப்பட்ட வாழ்க்கை

அம்மினி தலித் சமூகத்தைச் சேர்ந்தவர். 18 வயதாக இருந்தபோது, இவர் தனது கணவர் அரிகரனை, மாணவர் அரசியலில் தீவிரமாக இருந்தபோது சந்தித்தார், அவர்கள் திருமணத்திற்கு பிறகு பொயில்காவு கிராமத்தில் குடியேறினர். படுகொலை செய்து கொல்லப்பட்ட ஓல்கா பெனிரியோ பிரெசுடெசு நினைவாக இவர் தன் குழந்தைக்கு ஓல்கா என்று பெயரிட்டார்.
# ச. பொ. இராதாகிருஷ்ணன்

**ச. பொ. இராதாகிருஷ்ணன்** (*C. P. Radhakrishnan*, பிறப்பு: 1957) இந்தியாவின் 15வது துணை குடியரசுத் தலைவராகத் தேர்ந்தெடுக்கப்பட்டுள்ள ஓர் அரசியல்வாதி ஆவார். இதற்கு முன்பு மகாராஷ்டிர மற்றும் ஜார்கண்ட் மாநில ஆளுநராகப் பொறுப்பு வகித்தார். இவர் பாரதிய ஜனதா கட்சி சார்பாக கோயம்புத்தூரிலிருந்து இரண்டு முறை இந்திய மக்களவைக்கு தேர்ந்தெடுக்கப்பட்டுள்ளார். பாரதிய ஜனதா கட்சியின் தமிழ்நாடு மாநிலத் தலைவராக 2003–2006 பொறுப்பு வகித்துள்ளார்
# ச. பொ. இராதாகிருஷ்ணன்

## இளமையும் கல்வியும்

சந்திராபுரம் பொன்னுசாமி இராதாகிருஷ்ணன் தமிழ்நாட்டின் திருப்பூரில் 1957–ஆம் ஆண்டு அக்டோபர் 20–ஆம் தேதி சி. கே. பொன்னுசாமி (தந்தை) கே. ஜானகி (தாய்) இணையரின் மகனாகப் பிறந்தார். தூத்துக்குடி வ. உ. சிதம்பரம் கல்லூரியில் இளங்கலை வணிக நிர்வாகவியலில் பட்டம் பெற்றுள்ளார். கல்லூரி படிப்பின்போது இவர், மேசைப்பந்தாட்டத்தில் சிறந்த விளையாட்டு வீரராக இருந்துள்ளார்.  
தனது 17 வயதிலிருந்தே இராதாகிருஷ்ணன், ஆர்எஸ்எஸ், பாரதிய ஜனசங்கம் முதலிய அமைப்புகளுடன் தொடர்புடையவராக இருந்துள்ளார்.
# ச. பொ. இராதாகிருஷ்ணன்

## பாஜக தலைவராக

சி. பி. இராதாகிருஷ்ணன் பாரதிய ஜனதா கட்சியின் தமிழ்நாடு மாநிலத் தலைவராக 2004–2007 பொறுப்பு வகித்துள்ளார். இவர் கட்சியின் மாநிலத் தலைவராக இருந்த காலத்தில், கன்னியாகுமரியிலிருந்து சென்னை வரை யாத்திரை மேற்கொண்டார். தமிழகத்தில் பாரதிய ஜனதா கட்சியை வளர்க்கவும் வலுப்படுத்தவும் இந்த யாத்திரை ஊக்கமாக கருதப்பட்டது. 2020–இல், இவர் பாரதிய ஜனதா கட்சியின் தேசிய நிர்வாகக்குழு உறுப்பினராக இருந்தார். இவர் 2016 முதல் 2019 வரை அகில இந்திய கயிறு வாரியத்தின் தலைவராக இருந்தார். இது சிறு, குறு, நடுத்தர தொழில் அமைச்சகத்தின் கீழ் செயல்படுகிறது.
# ச. பொ. இராதாகிருஷ்ணன்

## மக்களவைத் தேர்தலில்

இராதாகிருஷ்ணன் இரண்டு முறை மக்களவை உறுப்பினராக இருந்துள்ளார். 1998 கோயம்புத்தூர் குண்டுவெடிப்புக்குப் பிறகு 1998, 1999 பொதுத் தேர்தல்களில் பா.ஜ.க. சார்பில் போட்டியிட்டு வெற்றி பெற்றார். இத்தேர்தல்களில் இராதாகிருஷ்ணன் 1998–இல் 150,000 வாக்குகள் முன்னணியிலும், 1999 தேர்தலில் 55,000 வாக்குகள் முன்னணியிலும் வெற்றி பெற்றார்.  
2004–இல் பாஜக தலைமையிலான தேசிய ஜனநாயகக் கூட்டணியை விட்டு திமுக வெளியேறிய பிறகு, புதிய கூட்டணி அமைப்பதில் பணியாற்றிய மாநிலத் தலைவர்களில் இவரும் ஒருவர். 2004 தேர்தலுக்காக அனைத்திந்திய அண்ணா திராவிட முன்னேற்றக் கழகத்துடன் கூட்டணி அமைக்க பணியாற்றினார்.  
2012–இல், மேட்டுப்பாளையத்தில் ராஷ்டிரிய சுயம்சேவாக் சங்க தொண்டரைத் தாக்கிய குற்றவாளிகளுக்கு எதிராக நடவடிக்கை எடுக்கக் கோரி நடைபெற்ற போராட்டத்தில் கலந்துகொண்டதற்காக இராதாகிருஷ்ணன் கைது செய்யப்பட்டார்.  
2014–இல், இவர் கோயம்புத்தூர் தொகுதியிலிருந்து மக்களவைக்கு பாஜக வேட்பாளராகப் பெயரிடப்பட்டார். தமிழ்நாட்டின் இரு பெரும் கட்சிகளான திமுக, அதிமுகவுடன் கூட்டணி இல்லாமல், இவர் 3,89,000 வாக்குகளுடன் இரண்டாவது இடத்தைப் பெற்றார். மீண்டும் கோயம்புத்தூரிலிருந்து 2019 தேர்தலில் போட்டியிட்டுத் தோல்வியடைந்தார்.
# ச. பொ. இராதாகிருஷ்ணன்

## பதவிகள்:

- 1998 – 12–ஆவது மக்களவை உறுப்பினர்
- 1998 – 99 உறுப்பினர், வணிகக் குழு மற்றும் அதன் துணைக் குழு உறுப்பினர், நாடாளுமன்ற உறுப்பினர்களின் குழு உள்ளூர் பகுதி மேம்பாட்டுத் திட்டம். உறுப்பினர், ஆலோசனைக் குழு, நிதி அமைச்சகம்
- 1999 13-ஆவது மக்களவை உறுப்பினர் (இரண்டாவது முறை)
- 1999 – 2000. உறுப்பினர், வணிகக் குழு
- உறுப்பினர், நாடாளுமன்ற உறுப்பினர்களின் குழு உள்ளூர் பகுதி மேம்பாட்டு திட்டம்
- 2000 – உறுப்பினர், ஆலோசனைக் குழு, நிதி அமைச்சகம்
- 2023 – 2024 ஜார்கண்ட் ஆளுநர்
- 2024 - 2025 மராட்டிய மாநில ஆளுநர்.(31 சூலை 2024-தற்போது வரை)
# ச. பொ. இராதாகிருஷ்ணன்

## 2025 குடியரசுத் துணைத் தலைவர் தேர்தலில்

2025 இந்தியக் குடியரசுத் துணைத் தலைவர் தேர்தலில் பாரதிய ஜனதா கட்சி தலைமையிலான தேசிய ஜனநாயகக் கூட்டணி சார்பாக சி. பி. இராதாகிருஷ்ணன் போட்டியிட்டு வென்றுள்ளார்.
# ச. பொ. இராதாகிருஷ்ணன்

## போட்டியிட்ட தேர்தல்கள்

| 1998 | 12 வது மக்களவை | பாரதிய ஜனதா கட்சி&nbsp; | கோயம்புத்தூர் | வெற்றி | 4,49,269 |  |  |
| --- | --- | --- | --- | --- | --- | --- | --- |
| 1999 | 13 வது மக்களவை | பாரதிய ஜனதா கட்சி&nbsp; | கோயம்புத்தூர் | வெற்றி | 4,30,068 |  |  |
| 2004 | 14 வது மக்களவை | பாரதிய ஜனதா கட்சி&nbsp; | கோயம்புத்தூர் | இரண்டாம் இடம் | 3,40,476 |  |  |
| 2014 | 16 வது மக்களவை | பாரதிய ஜனதா கட்சி&nbsp; | கோயம்புத்தூர் | இரண்டாம் இடம் | 3,89,701 | 33.12 |  |
| 2019 | 17 வது மக்களவை | பாரதிய ஜனதா கட்சி&nbsp; | கோயம்புத்தூர் | இரண்டாம் இடம் | 3,92,007 | 31.34 | } |
# ச. பொ. இராதாகிருஷ்ணன்

## இதனையும் காண்க

- 2025 இந்தியக் குடியரசுத் துணைத் தலைவர் தேர்தல்
# நளினி அம்பாடி

**நளினி அம்பாடி** (மார்ச்சு 20, 1959 – அக்டோபர் 28, 2013) இந்திய-அமெரிக்க சமூக உளவியலாளர் மற்றும் சொல்லற்ற நடத்தை, நபர்களிடை உள்ளுணர்வு ஆகியவற்றில் முன்னிலை வல்லுநர். இந்தியாவின் கொல்கத்தாவில் பிறந்த நளினி தில்லி பல்கலைக்கழகத்தின் லேடி சிறீராம் பெண்கள் கல்லூரியில் இளங்கலைப் பட்டம் பெற்றார். மேற்படிப்பிற்காக ஐக்கிய அமெரிக்கா சென்று வர்ஜீனியாவிலுள்ள வில்லியம் & மேரி கல்லூரியில் முதுகலைப் பட்டம் பெற்றார். தொடர்ந்து சமூக உளவியலில் ஆர்வர்டு பல்கலைக்கழகத்தில் முனைவர் பட்டம் பெற்றார். ஆர்வர்டில் தனது முனைவர் ஆய்வை மேற்கொண்டிருந்த போது ஆர்வர்டு சட்டக் கல்லூரியில் உடன் படித்த இராச் மார்பாட்டியாவைத் திருமணம் செய்தார்.  
1991இல் முனைவர் படிப்பை முடித்த பின்னர், புனிதச் சிலுவைக் கல்லூரியில் உதவிப் பேராசிரியராக பணியில் சேர்ந்தார். தொடர்ந்து துணைப் பேராசிரியராக டஃப்ட்சு பல்கலைக்கழகத்தில் பணியாற்றினார். 2011இல் அம்பாடி இசுட்டான்போர்டு பல்கலைக்கழகத்தில் இணைந்து அப்பல்கலைக்கழகத்தில் உளவியல் துறையில் பணியாற்றிய முதல் இந்தியர் என்ற பெருமை பெற்றார். அவருடைய கல்விப்பணியின் போது *மெல்லிய துண்டு முடிவுகளைக்* குறித்த விரிவான ஆய்வுகளை ஒருங்கிணைத்து நடத்தி வந்தார். இசுட்டான்போர்டு பல்கலைக்கழகத்தில் SPARQ மையத்தை நிறுவி அதன் கட்டமைப்பில் இறுதி வரை கவனம் செலுத்தி வந்தார். 2013இல் இரத்தப் புற்றுநோயால் உயிரிழந்தார். இவரது மரணம் உலகளவில் தெற்காசிய எலும்பு மஞ்ஞை பதிவுக்களரிகளை கூட்டுவதற்கான இயக்கத்தை தூண்டியது.
# நளினி அம்பாடி

## இளமையும் கல்வியும்

நளினி அம்பாடி கேரளத்தைச் சேர்ந்தவர். பள்ளிப் படிப்பை ஊட்டியிலுள்ள லாரன்ஸ் பள்ளியில் படித்தார். பின்னர் தில்லியின் சிறீராம் சீமாட்டி கல்லூரியில் இளங்கலைப் பட்டம் பெற்று ஐக்கிய அமெரிக்கா சென்றார். அங்கு வர்ஜீனியாவின் வில்லியம் & மேரி கல்லூரியில் உளவியலில் முதுகலை (எம்.ஏ) பட்டம் பெற்றார். சமூக உளவியலில் ஆய்வு செய்து ஆர்வர்டு பல்கலைக்கழகத்தில் 1991இல் முனைவர் படிப்பை முடித்து பட்டம் பெற்றார். இவருடைய முனைவர் ஆய்வுக்கு வழிகாட்டியாக இருந்த இராபர்ட் ரோசன்தாலுடன் மெல்லிய துண்டு முடிவுகள் என்ற உளவியல் நெறிமுறையில் ஆய்வுகள் மேற்கொண்டார்.
# நளினி அம்பாடி

## கல்விப் பணி

மாசச்சூசெட்ஸ் மாநிலத்தில் ஆர்வர்டு பல்கலைக்கழகம், புனித சிலுவை கல்லூரி மற்றும் டஃப்ட்ஸ் பல்கலைகழகத்தில் விரிவுரையாளராகப் பணியாற்றி உள்ளார். 2011இல் கலிபோர்னியாவின் இசுட்டான்போர்டு பல்கலைக்கழகத்திற்கு மாறினார். அம்பாடியும் அவரது வழிகாட்டி ரோசன்தாலும் இந்த உடனடி சொல்லற்ற குறிப்புகளின் உணர்விற்கு "மெல்லிய-துண்டுகள்" என்ற கலைச்சொல்லை உருவாக்கினர். இதனை, எழுத்தாளர் மால்கம் கிளாட்வெல் தமது *பிளிங்க்: தி பவர் ஆப் திங்கிங் விதவுட் திங்கிங்* என்ற நூலில் குறிப்பிட்டுள்ளார்.